**TEHNILINE KIRJELDUS**

1. Tööde loetelu ja tehniline info:
   1. Tööde asukoht: RMK Leemeti metsamaja, Hiiu maakond, Hiiumaa vald, Õngu küla sauna remonttööd. <https://www.loodusegakoos.ee/kuhuminna/puhkealad/hiiumaa-puhkeala/1760>
   2. Tööde mahtu kuuluvad:
      1. Pesu- ja leiliruumi olemasolevate põranda – ja seinaplaatide eemaldamine ning utiliseerimine. Leiliruumi ja pesuruumi põrandapinda kokku 11 rm2 ja pesuruumi seinapinda 21 rm2.
      2. vajadusel pindade tasandamine, hüdroisolatsiooni lisamine.
      3. kõik tehniliselt vajalikud protsessid nii põrandal kui seintel, kuuluvad teostavate tööde hulka, enne uute plaatide paigaldamist.
      4. Põrandaplaadid valida libisemisvastase kaitsega.
      5. Seina-ja põrandaplaatide värvivalik kooskõlastada eelnevalt tellijaga.
      6. Värvitud pindade üle värvimine, värvitoon kooskõlastada tellijaga.
      7. Saunaahju vahetus vastavalt leiliruumi mõõtudele, vana ahju utiliseerimine.
      8. Tööde maksumus peab sisaldama mh ka kõiki materjalide ning materjalide, seadmete, tööjõu ja transpordikulu rekonstrueeritavale objektile, vajalikke lammutustöid ja utiliseerimist.
   3. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette tellijat.
   4. Alale jääb kaitsealuse liigi (loom) leiukoht. Ehitustööde kavandamisel ja ajal arvestada kõigi piirangutega alal, mh Loodukaitseseaduse sätetega. Tööde teostamise aeg, mh ehitusmaterjalide transpordi aeg, transpordiviis (-vahendid) ja kasutatavad teed ning materjalide ladustamise kohad tuleb taasesitamist võimaldaval viisil kooskõlastada tellija esindaja ja vajadusel asjakohaste ametiasutustega (Keskkonnaamet). Ehitustööde algusest teavitada tellijat. Materjalide transport ja ladustamine võib toimuda vaid eelnevalt kooskõlastatud alal ja viisil. Transpordivahendi valimisel arvestada maasiku- ja ilmaoludega ning kasutada looduskeskkonnale võimalikult vähe mõju omavat transpordiviisi. Lisaradade rajamine (sisse tallamine) on keelatud.
   5. Keskkonnakaitse eest ehitusplatsil ja sellega vahetult piirnevatel aladel vastutab töövõtja vastavalt Eesti Vabariigis kehtivatele õigusaktidele ja nõuetele ning tellija poolt esitatud juhistele. Töövõtja vastutab kõikide ehitustegevuse käigus tekitatud kahjustuste, ka tööalast väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Tekkinud kahjustused alal likvideeritakse lähtuvalt konkreetsest juhtumist kooskõlastades tegevuse tellija ning vajadusel Keskkonnaametiga.
   6. Ette nähtud tööd tuleb teostada viisil, mis tööala ning selle ümbruse pinnast ja taimkatet võimalikult vähe kahjustaks (mh tallamine). Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Ohu korral ehitustööde käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939- 3:2020 Puittaimed haljastuses, osa 3: Ehitusaegne puude kaitse või muul viisil, mis tagab puude kaitse juhuslike vigastuste eest. Pärast ehitustööde lõppu kaitselahendid eemaldada.
   7. Tööde teostamise tähtaeg/periood on 4 -17. november 2024. Lepingu kehtivuse lõpptähtaeg on 30.11.2024.